Γκυτιέ του Ρετέλ

Ο Γκυτιέ, γαλλ.: Guitier (Ithier) de Rethel (απεβ. το 1171) από τον Οίκο του Βιτρύ, ήταν κόμης του Ρετέλ και καστελάνος του Βιτρύ.

 Βιογραφία 
Ήταν γιος του Όντο καστελάνου του Βιτρύ και της Mατθίλδης κόμισσας του Ρετέλ, ανιψιάς του Bαλδουίνου Β΄ των Ρετέλ βασιλιά της Ιερουσαλήμ.  Έγινε κόμης του Ρετέλ διαδεχόμενος τη μητέρα του (ο πατέρας του καλείται ''κόμης του Ρετέλ'', αλλά δεν είναι σαφές ότι υπηρέτησε ποτέ) και καστελάνος του Βιτρύ ως διάδοχος του πατέρα του. Τον Μάρτιο του 1129 ο Γκυτιέ ταξίδεψε στους Αγίους Τόπους, αν και δεν είναι σαφές εάν συμμετείχε στη Σταυροφορία της Δαμασκού εκείνη τη χρονιά.

 Οικογένεια 
Νυμφεύτηκε τη Βεατρίκη, κόρη του Γοδεφρείδου Α΄ κόμη του Ναμύρ και της Ερμενδσίνδης των Αρντέν, κόρης του Κορράδου Α΄ κόμη του Λουξεμβούργου.  Είχαν παιδιά:

 Βεατρίκη (1130 – 30 Μαρτίου 1185),  παντρεύτηκε τον Ρογήρο Β΄ των Ωτβίλ βασιλιά της Σικελίας. 
 Ιωάννης (απεβ. μετά το 1144).
 Mανασσής (απεβ. μετά το 1144).
 Ούγος (απεβ. μετά το 1166), μοναχός στο Ρενς.
 Μανασσής Δ' (απεβ. το 1199) κόμης του Ρετέλ.
 Ερρίκος (απεβ. το 1191), καστελάνος του Βιτρύ.
 Bαλδουίνος (απεβ. το 1198 ή μετά), κύριος του Σεμερύ.
 Aλβέρτος (απεβ. το 1195 ή μετά), αρχιδιάκονος στη Λιέγη.
 Σίμων.
 Κλεμάνς (απεβ. μετά το 1190), παντρεύτηκε τον Ούγκ του Πιερεπόν, επίσκοπο της Λιέγης.
 Ανώνυμη κόρη, παντρεύτηκε τον Ζοφρουά, Vidame του Σαλόν.

 Βιβλιογραφικές αναφορές 

 Πηγές 





Κατηγορία:Οίκος του Βιτρύ